Цегледски бокал

Цегледски бокал () ― сад за вода именуван по градот Цеглед, Унгарија. Користен е и како музички инструмент во народната музика, особено во ромската музика во Унгарија."Ceglédi kanna" , Ceglédi Panorama; lexicon

 Како сад 
Цегледскиот бокал е метален бокал од 7–9 литри за вода, со рачка и капак. Тоа е релативно современ изум. Тие првпат биле произведени од Јанош Ронај во Цеглед во 1910-тите. Пред широката распостранетост на водоводни цевководи, цегледските бокали биле популарни за испорака на вода до земјоделците за време на жетвата, градежништвото и другите работници далеку од станбените места. Тие брзо станале популарни, бидејќи не биле кревки како грнчарските бокали, лесни за носење со рака, на велосипед или во автомобил и лесно се чистени. Бидејќи долго време имало само еден производител, името останало."Ceglédi kanna", Magyar Vagyok, Zoltán Kabai, 15 септември 2010 (посетено на 9 април 2023)

Првично цегледските бокали биле направени од галванизиран калај. Подоцна тие биле направени од алуминиум и челик, обете голи метали и покриени со емајл, вообичаено со црвена, сина или бела боја. И покрај сложениот облик, бокалот (без рачка) бил направен од еден метален лим. За цврстина, грлото и долните бандажи биле двојно преклопени. Рачката била прицврстена со навртки."Ceglédi kanna", Magyar Vagyok, Zoltán Kabai, September 15, 2010 (retrieved February 28, 2015)

 Како музички инструмент 
Цегледскиоте бокали станале ритамски музички инструмент меѓу Ромите во 1970 година до 1980-тите. Првата употреба на бокалот му се припишува на Кароли Рошташ („Хутјан“). Подоцна било усовршувано од други ромски музичари, како што е групата Kalyi Jag."Ceglédi kanna" , Ceglédi Panorama; lexicon"Brummogó bőgő helyett ceglédi kanna", László Rab, NOL (Népszabadság Online), 27 ноември 2009 (посетено на 9 април 2023) Кога се удирани од дланките, цегледските бокали прават широк спектар на звуци, во зависност од местото на ударот (рачка, тело, раб), дали е удрен или плеснат, дали грлото на бокалот е придушен итн. Комбинацијата на метален звук и длабокиот тап звук на воздушната шуплина го става инструментот во категориите идиофони и дувачки инструменти.Sárosi, Bálint Hangszerek a magyar néphagyományban (" Musical Instruments in Hungarian Folklore"), Budapest, Planétás, 1998, 

Во 2008 и 2009 година, биле одржани два фестивали на Цегледи канабал (унгарски: Ceglédi KannaBál), кои го истакнале овој музички инструмент."Ceglédi kanna" , Ceglédi Panorama; lexicon Покрај традиционалната ромска музика, на фестивалот учествувале реге, џез и блуз бендови кои користеле цегледски бокали."1. Ceglédi KannaBál", archive of Cegléd City Television (CVT)"Ceglédi KannaBál 2009" Првенецот со бокал, Јозеф Наги од Kayli Jag ја раскажал историјата на инструментот и кажувал како да се свири на него."Ceglédi KannaBál", Est magazin 22 јули, 2008

 Поврзано 

 Бокал (инструмент)

 Наводи 

Категорија:Аерофони
Категорија:Цеглед
Категорија:Импровизирани музички инструменти
Категорија:Ромски музички инструменти
Категорија:Унгарски музички инструменти
Категорија:Удирачки идиофони свирени со рака
Категорија:Садови за течности